钦定古今图书集成/明伦汇编/闺媛典/第105卷 > 皇清十一 > 李乐只妻谢二娘
## 钦定古今图书集成/明伦汇编/闺媛典/第105卷 > 皇清十一 > 李乐只妻谢二娘

按《海澄县志》：谢二娘，庠生李乐只妻，石塘谢瑛瑶女。既归，乐只常夜绩佐读。夫病，祷以身代。夫亡，谢年二十三，不食几死。期年，归与父母诀曰：“愿从李生地下。” 父母告其舅姑，防之，怡然曰：“无是也。” 伺间忽自缢，颜色如生。顺治七年，县令旌之。邑文学许滨咏谢烈妇诗曰：“经年血泪秋霜冷，千古贞魂夜月高；宿草荒丘” 埋不得，鸳鸯从此逐蓬蒿。